《次陆北岩韵二首 其二》
明代·陶宗仪

畎亩高低络翠径，树林茂密列云屏。水村沙路迢迢白，茅屋炊烟处处青。

谷口樵歌西日暝，岩头虎啸晚风腥。先生归也山居静，童子篝灯月半扃。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。